### Beslutningstema

Udvalget skal i denne sag drøfte forslag til projektbeskrivelse for flytning af [adresse] til [adresse] forud for anlægsprojektets behandling ved budgetlægningen for 2023.

### Historik

Forældrebestyrelsen for Agerskov Børnehus, ledelsen på [adresse], samt personalet i [adresse] Børnehus har drøftet muligheden for, at Agerskov Børnehus flyttes over på [adresse]. Det nuværende børnehus er slidt, og der er behov for mere plads til børnegrupperne.

Baggrunden for forslaget er bl.a. Tønder Kommunes ønske om en mere effektiv bygningsudnyttelse som led i Facility Management (FM). Der er således stillet forslag om at undersøge, hvorvidt Agerskov Børnehus kan flyttes over på skolen.
- dels for at spare driftsudgifter og renoveringsmidler ved at gå fra to matrikler, til en fælles matrikel.
- dels fordi der er ledige lokaler på skolen
- dels fordi [adresse] har til huse i en gammel institution, der på nogle områder er utidssvarende i forhold til de nuværende krav til daginstitutioners pædagogiske arbejde.

### Sagsfremstilling

På baggrund af ønsket fra Facility Management og ønskerne fra personalegruppe og forældrebestyrelse i [adresse] fremlægges hermed projektbeskrivelse med overslagsbudget for Børn- og Skoleudvalget. Dette med henblik på at oversende anlægsprojektet til budgetlægningen for 2023.

Baggrunden for forslaget fremgår af projektbeskrivelsen/idébeskrivelsen:

- [adresse] ønske om en mere effektiv bygningsudnyttelse som led i FM
- at [adresse] har til huse i en gammel bygning, der trænger til renovering - institutionen bliver 50 år i 2023
- at lokalerne i [adresse] på nogle områder er utidssvarende i forhold til de nuværende krav til daginstitutioners pædagogiske arbejde
- at der er ledige lokaler på [adresse]
- at overgangen mellem børnehave og skole får bedre vilkår for børn, forældre og medarbejdere
- at der bliver bedre vilkår for dagligt samarbejde mellem medarbejdere i dagtilbud, skole og skolefritidsordning
- at forældre med flere børn får en praktisk lettelse ved at have børnene samlet på samme matrikel
- at der er mulighed for bedre udnyttelse af ressourcerne på [adresse]
- at der er mulighed for at oprette en legestue for dagplejen, så overgangen til institutionen får bedre vilkår for børn, forældre og medarbejdere
- at børn og familier får en sammenhæng i børnenes liv fra institutionsstart til og med 6. klasse
- at [adresse] bliver en højkvalitetsinstitution

Succeskriteriet for projektet er, at der fortsat er tale om to selvstændige institutioner. Det er vigtigt, at både daginstitutionen og skolen føler, at det er et godt projekt og har mulighed for at varetage deres respektive kerneydelser i et fremtidigt bofællesskab på samme matrikel.

FM har beregnet, at sammenlægningen vil føre til en reduktion af kommunes udgifter til bygningsdrift i størrelsesordenen 327.112 kr. årligt.

Som medfinansiering til flytningen kan der benyttes 700.000 kr. fra FM-midler, som er tiltænkt udgifter til ombygning i børnehavens område. Dertil kan der disponeres 500.000. kr. fra Ejendommes driftsmidler.
Hvis anlægssagen godkendes betaler Ejendomsdrift desuden en ekstra udgift på 490.000 kr. til udskiftning af tag på den nye børnehavefløj.
Agerskov Børnehus er en selvejende institution. Indtægt ved salg af de nuværende bygninger benyttes som medfinansiering. Der budgetteres med en salgspris på 500.000 kr.

I samarbejde mellem bygningskonsulent fra Ejendomme og børnehuset er der udarbejdet kravspecifikationer for de fysiske rammer.
Projektet anvender Agerskov Skoles overskydende lokaler. Udover evt. inddragelse af tandklinikken kan projektet realiseres indenfor den eksisterende bygningsmasse.

Udearealet deles, så der er plads til at anlægge legeplads til brug for Agerskov Børnehus. Det fremgår med blå indramming på de vedhæftede matrikelkort.

Projektet har været vendt i hhv. bestyrelsen for Agerskov Børnehus og i skolebestyrelsen. Begge udtrykker opbakning til projektet.

Såfremt der frigives midler til projektet i 2023, forventes det, at Agerskov Børnehus kan flytte ind medio 2024.

Løsningsforslag:

Forslag A
Forvaltningen i samarbejde med ledelsen på [adresse] kigget på hvilke lokaler på skolen, der kan være aktuelle, hvis børnehuset skal flyttes op på skolen.
Den ene fløj til børnenes rum (stuer, garderober, køkken, toiletter m.m.) og en del af administrationsfløjen til personalets rum (kontor, pauserum, mødelokaler, forberedelsesrum m.m.)
Sikringsstilling Nord placeres i administrationsfløjen.

Forslag B
Forældrebestyrelsen ønsker at inddrage den tidligere tandklinik til personalet, så de er tættere på børnenes legeplads og legepladsen kan ses fra lederens kontor.
Sikringsstilling Nord og arkivet placeres i administrationsfløjen.

### Økonomi

Forslag A:
De samlede anlægsomkostninger er ifølge vedhæftede overslag budgetteret til 17.072.448 kr.

Disse omkostninger bliver medfinansieret med 700.000 kr. fra FM-midler og 500.000 kr. fra Ejendommens driftsmidler.
Agerskov Børnehus er en selvejende institution. Indtægt ved salg af de nuværende bygninger benyttes som medfinansiering. Der budgetteres med en salgspris på min. 500.000 kr.
Når der taget hensyn til medfinansieringen på samlet 1,7 mio. kr., skal der således ansøges om en anlægsbevilling på 15.372.448 kr.

Forslag B:
De samlede anlægsomkostninger er ifølge vedhæftede overslag budgetteret til 19.063.230 kr.

Disse omkostninger bliver medfinansieret med 700.000 kr. fra FM-midler og 500.000 kr. fra Ejendommes driftmidler.
Agerskov Børnehus er en selvejende institution. Indtægt ved salg af de nuværende bygninger benyttes som medfinansiering. Der budgetteres med en salgspris på 500.000 kr.
Når der taget hensyn til medfinansieringen på samlet 1,7 mio. kr., skal der således ansøges om en anlægsbevilling på 17.363.230 kr.

Punktet behandles ligeledes af Børn- og Skoleudvalget.

### Direktøren for Børn, Unge og Social indstiller,

at udvalget drøfter forslag A og forslag B, og
at anlægsprojektet oversendes til budgetlægningen for 2023.

### Beslutning

Udvalget er oplyst om beslutningen i [adresse] og Skoleudvalgets møde den 14. juni 2022. Udvalget har præference for forslag B og videresender til budgetlægning 2023, idet der ønskes belyst nedrivnings- og nyopførelsesomkostninger.